Solvita Āboltiņa
Solvita Āboltiņa (dzimusi Solvita Martinova, vēlāk Solvita Mellupe 1963. gada 19. februārī Rīgā) ir latviešu juriste, politiķe un diplomāte. Kopš 2018. gada Latvijas vēstniece Itālijā, kopš 2019. gada arī Maltā, Sanmarīno un Albānijā. Kopš 2023. gada vēstniece Nīderlandē. Darbojusies politikā, bijusi vairāku Saeimu deputāte, pārstāvējusi partiju "Vienotība" (bijusi tās valdes priekšsēdētāja) un partiju "Jaunais laiks". Bijusi tieslietu ministre (2004—2006) un Saeimas priekšsēdētāja (2010—2014).